**唸看覓**

**a阿姨阿姨愛拜拜 e鞋仔鞋仔俗俗賣 i椅仔椅仔囥佇遐**

**o蚵仔蚵仔煮燒燒 u揬破雞胿揣阿舅 oo芋仔芋仔皮粗粗**

 **ap入聲**

 **田蛤仔唱歌gap gap gap，雨落無粗屑屑屑**

 **阿婆仔炊粿塌塌塌，問你幾歲十十十**

1→春曉(tshun hiáu) 作者：孟浩然(Bīng- hō- jiân)

 春 眠 不 覺 曉，

 tshun biân put kak hiáu

 處 處 聞 啼 鳥。

tshù tshù bûn thê niáu

 夜 來 風 雨 聲，

Iā lâi hong ú sing

花 落 知 多 少。

hua lo̍h ti to siáu

 **2**→**靜夜思**（tsīng-iā-su）作者：[李白](https://taigi-pahkho.wikia.org/wiki/%E6%9D%8E%E7%99%BD%22%20%5Co%20%22%E6%9D%8E%E7%99%BD)(Lí-pi̍k)

[床](https://taigi-pahkho.wikia.org/wiki/%E5%BA%8A) 前 [明](https://taigi-pahkho.wikia.org/wiki/%E6%98%8E) [月](https://taigi-pahkho.wikia.org/wiki/%E6%9C%88) [光](https://taigi-pahkho.wikia.org/wiki/%E5%85%89)

tshông tsiân Bing gua̍t kong

[疑](https://taigi-pahkho.wikia.org/wiki/%E7%96%91) [是](https://taigi-pahkho.wikia.org/wiki/%E6%98%AF) [地](https://taigi-pahkho.wikia.org/wiki/%E5%9C%B0) [上](https://taigi-pahkho.wikia.org/wiki/%E4%B8%8A) [霜](https://taigi-pahkho.wikia.org/wiki/%E9%9C%9C)

gî sī tē siōng song

[舉](https://taigi-pahkho.wikia.org/wiki/%E8%88%89) [頭](https://taigi-pahkho.wikia.org/wiki/%E9%A0%AD) [望](https://taigi-pahkho.wikia.org/wiki/%E6%9C%9B) [明](https://taigi-pahkho.wikia.org/wiki/%E6%98%8E) [月](https://taigi-pahkho.wikia.org/wiki/%E6%9C%88)

Kí thiô bōng Bing gua̍t

[低](https://taigi-pahkho.wikia.org/wiki/%E4%BD%8E) [頭](https://taigi-pahkho.wikia.org/wiki/%E9%A0%AD) 思 [故](https://taigi-pahkho.wikia.org/wiki/%E6%95%85) 鄉

Te thiô su kòo hiong

**3**→**江雪**(kang-suat**）** 作者：柳宗元(Liú-tsong-guân)

[千](https://taigi-pahkho.wikia.org/wiki/%E5%8D%83) [山](https://taigi-pahkho.wikia.org/wiki/%E5%B1%B1) [鳥](https://taigi-pahkho.wikia.org/wiki/%E9%B3%A5) 飛 絕，

tshian san niáu hui tsua̍t.

[萬](https://taigi-pahkho.wikia.org/wiki/%E4%B8%87) 徑 [人](https://taigi-pahkho.wikia.org/wiki/%E4%BA%BA) 蹤 滅，

bān king jîn tsong bia̍t.

孤 [舟](https://taigi-pahkho.wikia.org/wiki/%E8%88%9F) 蓑 笠 翁，

koo tsiu so li̍p ong.

獨 [釣](https://taigi-pahkho.wikia.org/wiki/%E9%87%A3) [寒](https://taigi-pahkho.wikia.org/wiki/%E5%AF%92) [江](https://taigi-pahkho.wikia.org/wiki/%E6%B1%9F) [雪](https://taigi-pahkho.wikia.org/wiki/%E9%9B%AA)。

to̍k tiàu hân kang suat.

點仔膠

點仔膠黏到跤，叫阿爸買豬跤，

豬跤箍仔滾爛爛，餓鬼囡仔流喙涎。

一放雞

一放雞，二放鴨，三分開，四相疊，五搭胸，六拍手，七紡紗，八摸鼻，九搝耳，十抾起，十一坐金交椅。

一的炒米芳

一的炒米芳，二的炒韭菜，三的強強滾，四的炒米粉，

五的五將軍，六的好子孫，七的分一半，八的緊來看，

九的九嬸婆，十的挵大鑼，拍你千拍你萬，拍你一千空一萬。

一年仔悾悾

一年仔悾悾，二年仔孫悟空，三年仔吐劍光，

四年仔愛膨風，五年仔上帝公，六年仔閻羅王。

大頭仔

大頭仔，大下頦，一個喙，闊外海，食飯飽，搓肚臍，

大頭仔，大目眉，兩支跤,若芹菜，爬樓梯，倒頭栽，

大頭仔，大憨呆，一二三，唸袂來，問伊名，講毋知。

樹頂一隻猴

樹頂一隻猴，樹跤一隻狗，猴跋落來碰著狗，

不知猴驚狗，抑是狗驚猴。

秀才

秀才秀才騎馬弄弄來，佇馬頂，跋落來，跋一下，真厲害，

喙齒痛，糊下頦，目睭痛，糊目眉，腹肚痛，糊肚臍，

嘿！真厲害。

黑面祖師

黑面祖師白面眉，無人請，家己來，

一個面仔笑咍咍，笑甲喙仔裂獅獅。

火燒山

一年的火燒山，二年的走去看，三年的燒一半，

四年的燒到變火炭，五年的敲電話，六年的來打火。

一隻猴仔

一隻猴仔𤆬一陣猴仔去溝仔，一隻猴仔跋落溝仔，

一隻猴仔轉去提鉤仔來鉤猴仔。

十二生肖

一鼠賊仔名，二牛駛犁兄，三虎peh山坪，四兔遊東京，五龍皇帝命，六蛇予人驚，七馬走兵營，八羊食草嶺，

九猴peh樹頭，十雞啼三聲，十一狗顧門口，十二豬菜刀命。

一歲到十歲

一歲二歲手裡抱，三歲四歲四界趖，五歲六歲漸漸大，

七歲八歲入冊房，九歲十歲知輕重。

挽茄

搖啊搖，搖到內山去挽茄，挽若濟，挽到滇滇一飯篱，也好食，也好賣，也好予嬰仔作度晬。

天烏烏(1)

天烏烏，欲落雨，阿公仔攑鋤頭巡水路，巡著鯽仔魚欲娶某，龜攑燈，鱉拍鼓，蚊仔歕鼓吹，水雞扛轎雙目突，

田嬰攑旗叫艱苦。

天烏烏(2)

天烏烏，欲落雨，阿公仔攑鋤頭仔欲掘芋，掘啊掘，掘啊掘，　掘著一尾旋鰡鼓，咿呀嘿都真正趣味。

阿公仔欲煮鹹，阿媽仔欲煮汫，二個相拍挵破鼎，挵破鼎，

咿呀嘿都啷噹叱噹嗆，哇哈哈！哇哈哈！

阿公仔欲煮鹹，阿媽仔欲煮汫，阿公仔欲煮鹹，阿媽仔欲煮汫，

二個相拍挵破鼎挵破鼎，咿呀嘿都啷噹叱噹嗆，哇哈哈！

哇哈哈！哇哈哈！

火金蛄

火金蛄，來食茶，茶燒燒，配芎蕉，芎蕉冷冷，配龍眼，龍眼會開花，匏仔換菜瓜，菜瓜好煮湯，匏仔換粗糠，粗糠欲起火，

九嬸婆仔𠢕炊粿，炊到臭焦兼著火。